hotchpotch/miracl-hf-unified huggingface dataset:
Albert Gingell
Albert Gingell (30. syyskuuta 1883 Bristol – 20. helmikuuta 1947 Cleveland) oli brittiläinen vapaapainija. Hän kilpaili vuoden 1908 kesäolympialaisissa Lontoossa ja sai siellä pronssia 66,6 kg -sarjassa.
Karl Wallin
Karl Wallin (1858–1922) oli ruotsalainen professori. Hän kuului sähkötekniikan käyttöönoton ja myös sen opetuksen tienraivaajiin Ruotsissa. Wallin johti Tukholman sähkövalo -osakeyhtiötä ja toimi vuosina 1889–1909 fysiikan yliopettajana Tukholman teknisessä koulussa ja vuodesta 1902 sähkötekniikan professorina Tukholman teknisessä korkeakoulussa.
Vuonna 1899 Ruotsissa ilmestynyt Wallinin sähkötekniikan oppikirja suomennettiin välittömästi, ja sen julkaisi samana vuonna tamperelainen kustantamo Suomessa nimellä "Sähkö ja sen käyttäminen valaistukseen ja työvoiman siirtämiseen" julkaistu kirja on tiettävästi ensimmäinen suomeksi julkaistu sähköalan oppikirja.
FC Boda
FC Boda on kemiönsaarelainen jalkapalloseura. Seura on perustettu vuonna 1992. FC Bodan miesten edustusjoukkue pelaa kaudella 2017 Turun piirin Kolmosta. Parhaimmillaan seura on pelannut Kakkosessa kaudella 2002, jolloin tuloksena oli kuitenkin putoaminen sarjaporrasta alaspäin.
FC-88
FC-88 Kemi eli FC Kemi on kemiläinen jalkapalloseura, joka aloitti toimintansa 1920 nimellä Karjalahden Ihme. Jalkapallossa miesten tasolla ensimmäinen virallinen ottelu pelattiin 14. joulukuuta 1971. Omaksi seurakseen jalkapallojaosto erkaantui vuonna 1988. Kaudella 2012 FC-88:n edustusjoukkue pelaa Kolmosta, ja parhaimmillaan joukkue on pelannut Kakkosessa kaudella 2001. Seuran kasvatteja ovat mm. Keijo Huusko, Juha Pasoja, Anssi Jaakkola ja Jaakko Isteri.
Legend of the Black Shawarma
Legend of the Black Shawarma on Infected Mushroomin seitsemäs studioalbumi, joka julkaistiin 8. syyskuuta 2009.
Albumi debytoi Yhdysvalloissa Billboard 200 -listan sijalla 172.
Intelligent Life
Intelligent Life on joka toinen kuukausi ilmestyvä brittiläisen "The Economistin" julkaisema elämäntapalehti. Se alkoi ilmestyä 2007 neljännesvuosittain ja oli sitä ennen ilmestynyt kerran vuodessa kesällä. Sen aihepiiriin kuuluu ”taiteet, tyyli, ruoka, viini, autot, matkailu ja kaikki auringon alla, kunhan se on kiinnostavaa”.
"The Economistin" toimittajien lisäksi Intelligent Lifeen kirjoittavat artikkeleita kirjoittajat kaikkialta maailmasta ja kuvat ovat lehden kuhunkin numeroon tilaamia. Sen päätoimittaja on Tim de Lisle.
Vuonna 2012 lehti herätti keskustelua, kun sen kannessa julkaistiin nykyisin poikkeuksellisesti käsittelemätön kuva. Kuva esitti näyttelijä Cate Blanchettia.
Gustaf Hagelin
Gustaf Wilhelm Hagelin (5. lokakuuta 1897 Lidköping – 13. joulukuuta 1983 Falsterbo) oli ruotsalainen ratsastaja. Hän kilpaili kesäolympialaisissa 1924 Pariisissa ja oli siellä mukana saamassa hopeaa joukkuekenttäratsastuksessa. Kenttäratsastuksen yksilökilpailussa hän jäi 20. sijalle.
E. A. Tunkelo
Eemil Aukusti Tunkelo (vuoteen 1901 Ekman; 27. huhtikuuta 1870 Längelmäki – 28. maaliskuuta 1953 Helsinki) oli suomalainen kielitieteilijä ja professori. Hän perehtyi suomen kieleen sekä sen sukulaiskieliin ja tuli tunnetuksi kielenhuoltajana.
Tunkelon vanhemmat olivat längelmäkeläinen tilanomistaja Elias August Ekman sekä emäntä Amanda Fredrika Yrjölä. Elias August Ekman oli vuodesta 1880 lähtien Hämeen läänin edustajana talonpoikaissäädyssä kolmilla säätyvaltiopäivillä. Tunkelo kirjoitti ylioppilaaksi Hämeenlinnan klassillisesta lyseosta vuonna 1889, valmistui filosofian kandidaatiksi 1895 ja lisensiaatiksi 1908. Samana vuonna hän myös väitteli tohtoriksi aiheesta "Alkusuomen genetiivin funktioista" ja sai suomen kielen dosentin viran Helsingin yliopistosta. Tunkelo oli Suomen kielen ja kirjallisuuden vt. professorina 1920–1924 sekä 1925–1930, suomalaisen filologian apulaisena 1923–1933 ja suomen kielen henkilökohtaisena ylimääräisenä professorina 1933–1938.
Tunkelo aloitti jo opiskeluvuosinaan murresanaston, kansanperinteen ja kielitieteellisen aineiston keruumatkat, joita suoritti ensin kotiseudulleen, sitten Kainuuseen ja myöhemmin muun muassa Viroon. Vielä 1942 ja 1943 hän kävi Suomen valtaamassa Äänislinnassa (Petroskoi) keruumatkalla. Tunkelon pääteos, lähes tuhatsivuinen "Vepsän kielen äännehistoria" ilmestyi vasta 1946. Se on yhä eräs laajimmista suomalais-ugrilaisista kielistä kirjoitetuista monografioista.
Tunkelo oli 1897 perustamassa Kotikielen Seuran "Virittäjä"-lehteä, ja hän toimi sen päätoimittajana 1897–1899 sekä 1910–1926. Hän julkaisi lehdessä vuosikymmenten aikana satoja kielenhuoltoa käsitteleviä kirjoituksia ja kantoi huolta varsinkin siitä, että vierassanojen kirjoitus- ja ääntämisasu vastaisivat toisiaan suomen kielessä. Tunkelo oli Suomalaisen Kirjallisuuden Seuran kirjaston ja arkiston hoitaja 1902–1910, johtokunnan jäsen 1902–1936 sekä sihteeri 1910–1926. Toimiessaan seuran kielitieteellisen valiokunnan sihteerinä vuosina 1899–1916 hän johti aineiston keräyttämistä kansankielen sanakirjaa varten, minkä työn pohjalta syntyi vuosikymmeniä myöhemmin Suomen murteiden sanakirja. Hän oli myös Kotikielen Seuran sihteeri 1893–1896 ja esimies 1916–1919, Suomalais-Ugrilaisen Seuran kirjastonhoitaja 1897–1912 ja arkistonhoitaja 1897–1935, Ylioppilastutkintolautakunnan jäsen 1917–1928, Suomalaisen Tiedeakatemian jäsen vuodesta 1920 sekä Nykysuomen sanakirjan neuvottelukunnan puheenjohtaja 1929–1938 ja Sanakirjasäätiön hallituksen puheenjohtaja 1931–1934.
Tunkelon mukaan on nimetty vuonna 1959 perustettu Tunkelon säätiö. Pappi ja lastensuojelun kehittäjä Juho Heikki Tunkelo oli E. A. Tunkelon veli.
Mikko Herranen
Mikko Herranen (s. 9. huhtikuuta 1976 Mikkeli) on suomalainen laulaja, lauluntekijä, muusikko, äänittäjä ja tuottaja. Yli 20 vuoden aikana Herranen on vaikuttanut muun muassa Velcra-yhtyeen rumpalina sekä laulajana Rust-yhtyeessä ja Iron Maiden -covereita esittävässä Mauron Maidenissa. Herranen kilpaili Voice of Finlandissa Michael Monroen joukkueessa 2012. Herrasen tuore thrash metal -yhtye Misterer on kotoisin Helsingistä ja julkaisi Backrage-debyyttisinglensä maaliskuussa 2018.
Herranen aloitti soololevynsä äänitykset vuonna 2010 ja valmisteli soololevyään muiden töiden, tuotantojen ja miksausten välissä. Ensimmäinen soolojulkaisu, "Häviäjät"-single, julkaistiin 30. huhtikuuta 2012. Herrasen sooloalbumi "Kylmä Maailma" ilmestyi 20.6.2012 Johanna Kustannuksen kautta. Herranen soitti levyn kaikki instrumentit selloa ja viulua lukuun ottamatta. Hän myös äänitti ja miksasi albuminsa itse.
Herranen tuottaa, äänittää ja miksaa musiikkia omassa Noise Floor -studiossaan. Aiemmin hän työskenteli muun muassa Sonic Pump Studios Oy:llä sekä 5by5 Studiolla. Näkövammastaan huolimatta Herranen kykenee lukemaan ja käyttämään tietokoneita sekä äänityslaitteita normaalisti.
Herranen on vuodesta 2012 toiminut Kilt.-yhtyeen rumpalina ja taustalaulajana. Ennen sitä hän on vastannut yhtyeen Everything / Nothing-albumin äänityksestä ja miksauksesta ja lisäksi toiminut yhtyeessä laulajana.
Herraselta ilmestyi syksyllä 2014 toinen sooloalbumi Pahan ajan apokalypsi. Albumilta julkaistiin single "Kuolemantanssi". Hän osallistui vuoden 2016 Uuden Musiikin Kilpailuun kappaleella "Evil tone".
Misterer-yhtyeessä Mikko toimii laulajana ja rumpalina.
Herranen asuu Helsingissä yhdessä laulunopettajana ja laulajana työskentelevän kihlattunsa Mari Multasen kanssa.Mikko Herranen
Yhdysvaltalainen kirjallisuus
Yhdysvaltalainen kirjallisuus kehittyi itsenäisenä, eurooppalaisesta kirjallisuudesta erkaantuneena kirjallisuuden osana kehittyi 1700-luvulla ja 1800-luvun alussa. 1800-luvun merkittävimpiä kirjailijoita olivat Edgar Allan Poe (1809–1849), James Fenimore Cooper (1789–1851) ja Herman Melville (1819–1891). Humoristista tyyliä kehitti Missourissa syntynyt Mark Twain (1835–1910), joka oli ensimmäisiä itärannikon ulkopuolella syntyneitä suuria kirjailijoita. Myös William Sydney Porter (1862–1910) eli O. Henry oli kiinnostunut etäisten paikkojen elämästä ja murteista.
1900-luvulla Yhdysvaltain kirjallisuuden merkitys maailmankirjallisuudessa kasvoi. Tällöin oli vallalla yhteiskunnallinen kirjallisuus, jota edustivat Theodore Dreiser (1871–1945), Jack London (1876–1916), Upton Sinclair (1878–1968) ja Sherwood Anderson (1876–1941). Maailmansotien välisen ajan huomattavimmat nimet olivat Ernest Hemingway (1899–1961) ja William Faulkner (1897–1962). 1930-luvulla astui esiin John Steinbeck (1902–1968) pula-ajan kuvauksillaan. Toisen maailmansodan jälkeen Steinbeck, Faulkner ja Hemingway olivat pitkään Yhdysvaltain kirjallisuuden keskeiset hahmot. Sotien jälkeen näkyviä ovat olleet myös realismin edustajat, kuten Saul Bellow (1915–2005), J. D. Salinger (s. 1919) ja Truman Capote (1924–1984). Sotien jälkeen on noussut myös afroamerikkalaisten kirjallisuus, jonka tunnetuimpiin nimiin lukeutuvat James Baldwin, Richard Wright ja Ralph Ellison. 1970-luvulla alkoi postmoderni liike, jonka nimiin kuuluvat muun muassa Thomas Pynchon, Don DeLillo, Paul Auster, Toni Morrison, Philip Roth, Cormac McCarthy, Raymond Carver ja Joyce Carol Oates.
Nobelin kirjallisuuspalkinto on myönnetty yhdelletoista yhdysvaltalaiselle kirjailijalle: Sinclair Lewis (1930), Eugene O'Neill (1936), Pearl S. Buck (1938), T. S. Eliot (1948), William Faulkner (1949), Ernest Hemingway (1954), John Steinbeck (1962), Saul Bellow (1976), Isaac Bashevis Singer (1978), Joseph Brodsky (1987) ja Toni Morrison (1993).
Sisareni puolesta
Sisareni puolesta (My Sister's Keeper) on Jodi Picoultin vuonna 2004 julkaistu kirja. Kirjasta on myös tehty samanniminen elokuvaa, jossa näyttelevät muun muassa Abigail Breslin, Alec Baldwin ja Cameron Diaz.
Anna Fitzergaldille sairaalat ja verensiirrot ovat arkipäivää. Anna ei kuitenkaan ole sairas mutta hänen sisarellaan Katella on vaikea leukemia ja geneettisesti samanlainen Anna on eräänlainen kudos ja solupankki siskolleen.
Anna haluaa yleensä tehdä kaikkensa siskonsa eteen, mutta kun hän täyttää 13 häntä pyydetään luovuttamaan toinen munuaisensa siskolleen. Leikkauksen onnistumisesta ei ole takeita, Kate saattaa kuolla kaikesta huolimatta. Anna kyseenalaistaa leikkauksen ja pyytää apua asianajaja Alexander Campbelliltä, jotta voisi halutessaan kieltäytyä leikkauksesta.
Annan äiti, Sara, vastustaa tyttärensä päätöstä, koska pitää Katen auttamista itsestäänselvyytenä joten asia viedään oikeuteen. Oikeudenkäynnin aikana selviää, ettei Kate halua munuaissiirtoa, koska uskoo kuolevansa joka tapauksessa ja oikeudenkäynti päättyy Annan hyväksi. Kuitenkin, Campbellin ajaessa Annaa kotiin he joutuvat auto-onnettomuuteen. Pahoin vahingoittunut Anna ja Campbell kiidätetään sairaalaan ja tilanne muuttuu ratkaisevasti. .
Sara Väyrynen
Sara Väyrynen (o.s. Sajanti, s. 17. joulukuuta 1987 Janakkala) on suomalainen yleisurheilija. Väyrysen päämatka on 3 000 metrin estejuoksu. Muiden juoksijoiden tapaan hän aloitti uransa lyhyemmillä matkoilla ja on hivuttautunut vähitellen kohti nykyistä päämatkaansa. Seuratasolla hän aloitti urheilemisen Nurmon Urheilijoiden riveissä, mutta nyt hän edustaa Seinäjoen Seudun Urheilijoita. Aikuisten SM-kisoissa Väyrynen on saavuttanut hopeaa 4×800 metrin viestissä ja ollut edustamassa Suomea Suomi–Ruotsi-maaottelussa 800 metrillä, 1 500 metrillä, 3 000 metrin estejuoksussa ja 8 kilometrin maastojuoksussa.
Väyrysen valmentajana toimii hänen isänsä Juha Sajanti ja hänellä on myös yleisurheileva kaksoissisko Eeva Feuth.
Alianza PAIS
Movimiento Alianza PAIS on ecuadorilainen lähinnä alkuperäisväestöä edustava puolue. Se perustettiin vuonna 2006. PAIS pääsi ensimmäistä kertaa hallitusvastuuseen sen kannattaman Rafael Correan voitettua presidentinvaalit 2006. Correa voitti marraskuun 2006 presidentinvaalit Alianza PAISin (Patria Altiva i Soberana) ja Partido Socialista Ecuatorianon tuella. Hän aloitti virkakautensa 15. tammikuuta 2007.
Eeva Feuth
Eeva Maija Feuth (o.s. Sajanti, s. 17. joulukuuta 1987 Janakkala) on suomalainen yleisurheilija. Feuth on kilpaillut laaja-alaisesti eri juoksumatkoilla aina 200 metrin juoksusta maratoniin. Seuratasolla hän on edustanut Nurmon Urheilijoita vuoteen 2009 asti, vuosina 2010–2013 Seinäjoen Seudun Urheilijoita ja vuodesta 2014 lähtien Turun Urheiluliittoa. Aikuisten SM-kisoissa Feuth on saavuttanut hopeaa 4×800 metrin viestissä ja pronssia 3 000 metrin estejuoksussa. Hän on myös ollut edustamassa Suomea maaotteluissa 800 metrillä, 1 500 metrillä, 3 000 metrin estejuoksussa ja 8 kilometrin maastojuoksussa.
Feuthin valmentajana toimii hänen isänsä Juha Sajanti ja hänellä on kaksoissisko Sara Väyrynen.
3D-elokuva
3D-elokuva on elokuva, joka tehostaa syvyysnäön illuusiota, kun sitä katsotaan erikoislaseilla. 3D-tekniikka simuloi normaalia näköaistimusta. Ihminen aistii syvyyttä ja etäisyyksiä binokulaarisen näköaistinsa avulla. Silmät näkevät kuvan kahdesta eri kulmasta, ja aivot yhdistävät aistimukset kolmiulotteiseksi kuvaksi. 3D-elokuva katsotaan erikoislaseilla, jotka erottelevat kummallekin silmälle oman kuvan kahdesta päällekkäin heijastetusta ruudusta. Syvyysvaikutelma syntyy kuvien jälleen yhdistyessä katsojan aivoissa.
Ensimmäinen suomalainen 3D-elokuva oli "Muumi ja punainen pyrstötähti" vuodelta 2010.
Toulousen metro
Toulousen metro () on metrojärjestelmä Toulousessa Ranskassa. Järjestelmä perustuu Véhicule Automatique Léger (VAL) -tekniikkaan, metrojunat kulkevat kumipyörillä ilman kuljettajaa. Järjestelmä koostuu kahdesta metrolinjasta ja 37 metroasemasta, verkoston yhteispituus on 27,5 kilometriä.
Linja A kulkee lounaasta koilliseen, linja B etelästä pohjoiseen. Linja B kulkee kokonaan maan alla, Linja A nousee kahdessa kohdassa maan pinnalle. A-linjan ensimmäinen osa avattiin vuonna 1993. Toinen linja avattiin vuonna 2007.
Koruton totuus
Koruton totuus on Jodi Picoultin vuonna 2000 ilmestynyt kirja. Sen pohjalta on myös tehty samanniminen elokuva.
Kirja on jaettu kahteen osaan. Ensimmäisessä osassa Pennsylvainan amish-yhteisössä löydetään kuollut vauva maatalon navetasta. Tapaus järkyttää koko Lacasterin piirikuntaa mutta poliisitutkinnassa paljastuu, että lapsi on tapettu ja tappajaksi epäillään lapsen äitiä, naimatonta amishtyttöä Katie Fisheriä.
Amishyhteisönsä hylänneen ja yhteisön ulossulkeman Ledan sukulainen, juristi Ellie Hathaway, ryhtyy Katien puolustusasianajajaksi ja muuttaa amishyhteisöön asumaan. Tapauksen ratkaiseminen on vaikeaa, sillä amish-yhteisön oikeudenkäytäntö poikkeaa muusta piirikunnasta. Lisäksi, asiasta ei mielellään puhuta tai haluta ulkopuolisen apua. Toinen osa keskittyy oikeudenkäyntiin. .
Lahıc
Lahıc () on taajama Azerbaidžanin İsmayıllın piirissä. Se sijaitsee Kaukasuksen pääjonon etelärinteellä virtaavan Girdimanjoen varrella 25 kilometriä İsmayıllısta koilliseen. Asukkaita on 900 henkeä (vuonna 2012).
Lahıcin ja sen lähikylien asukkaat ovat tateja. Keskiajalta lähtien se oli kuuluisa kupariastioiden ja aseiden tuotannon keskus. 1800-luvun lopussa kylässä oli 6914 asukasta. Vuonna 1935 se sai kaupunkimaisen taajaman statuksen.
Nykyään Lahıc on historiallinen suojelukohde ja suosittu matkailunähtävyys. Kivettyjen katujen varrella sijaitsevat talot on rakennettu puulla vahvistetuista kivistä. Taajamassa on vanhoja moskeijoita ja saunoja, käsityöläisten työpajoja sekä kotiseutumuseo. Sen erikoisuuksiin kuuluu yli tuhat vuotta vanha vesijohto- ja viemärijärjestelmä.
Niels Larsen
Niels Hansen Ditlev Larsen (21. marraskuuta 1889 Horsens – 15. marraskuuta 1969 Otterup) oli tanskalainen ampuja ja olympiavoittaja. Hän voitti vuosina 1912–1924 yhteensä viisi olympiamitalia, joista yksi oli kultainen, yksi hopeinen ja kolme pronssisia. Tukholman olympialaisissa 1912 hän voitti vapaakiväärin kokonaiskilpailussa pronssia tuloksella 962.
Myös Larsenin appiukko Hans Schultz ja poika Uffe Schultz Larsen olivat molemmat ampujia.
AC Kirkkonummi
AC Kirkkonummi (ACK) on kirkkonummelainen tyttö- ja naisjalkapalloon erikoistunut urheiluseura. Se on perustettu vuoden 2002 loppupuolella, kun Kirkkonummen Urheilijoiden ja FC Kirkkonummen tyttö- ja naisjalkapalloilijat yhdistivät osaamisensa yhden seuran alaisuuteen. Seuran edustusjoukkue pelaa Naisten Kolmosessa.
Salih Saidašev
Salih Zamaletdinovitš Saidašev (, , 3. joulukuuta 1900 Kazan – 16. joulukuuta 1954 Moskova) oli tataarilaissyntyinen neuvostoliittolainen säveltäjä ja orkesterinjohtaja. Häntä pidetään yhtenä tataarien taidemusiikin alullepanijoista.
Salih Saidašev jäi varhain orvoksi ja kasvoi siskonsa perheessä. Tämän aviomies Šigab Ahmerov tuki pojan musiikkiharrastusta. Viisitoistavuotiaana Saidašev alkoi soittaa Saijar-teatteriryhmän orkesterissa. Vuosina 1919–1921 hän palveli puna-armeijassa.
Vuodesta 1922 lähtien Saidašev työskenteli pianistina, orkesterinjohtajana, säveltäjänä ja Tatarstanin draamateatterin musiikkiosaston johtajana. Vuosina 1934–1937 hän opiskeli Moskovan konservatoriossa. Erityisen hedelmällistä oli hänen yhteistyönsä näytelmäkirjailijoiden ja teatteriohjaajien kanssa. Säveltäjänä Saidašev tunnetaan parhaiten musiikkinäytelmistä ja lauluista. Oopperaa, balettia, kuoro- ja soitinmusiikkia yhdistelevistä musiikkinäytelmistä parhaita ovat "Najomštšik" (”Vuokralainen”) ja "Zäŋgär šäl" (”Sininen šaali”). Laulumusiikin alalla Saidašev loi ajankohtaisia joukkolauluja ja lyyrisiä kappaleita. Aikanaan koko maassa tunnettiin hänen säveltämänsä ”Neuvostoarmeijan marssi”.
Saidaševin musiikki on sävyltään runollista ja muodoltaan kansallista, mutta samalla innovatiivista ja vailla pyrkimystä kansatieteellisyyteen. Hänen maineensa tataarien taidemusiikin perustanlaskijana perustuu kansanperinteen sekä venäläisen ja eurooppalaisen musiikkikulttuurin luovaan yhdistämiseen.
Vuonna 1939 Saidaševille myönnettiin Tatarian ASNT:n ansioituneen taiteilijan ja vuonna 1950 kansantaitelijan arvonimet.
Max Wolf (voimistelija)
Max Wolf oli yhdysvaltalainen telinevoimistelija ja olympiamitalisti.
Wolf kilpaili St. Louisin olympialaisissa 1904, joissa hän oli triathlonissa 33. ja moniottelussa 34. Hän sai samoissa kisoissa joukkuekilpailun hopeaa seuransa New York Turnvereinin jäsenenä.
Euroviisu (albumi)
Euroviisu EEPEE on levy jossa kuullaan Retaletta nimellä Navetta-Timppa, Herra Soppaa ja Aabram Kylmää. Meidän Tahtiin kappale on raaka eikä Panama Rayon ääntä ole muutettu.
Jaroslav Paška
Jaroslav Paška (s. 20. kesäkuuta, 1954, Banská Štiavnica) on slovakialainen poliitikko ja Euroopan parlamentin jäsen. Hän edustaa Slovakian kansallispuoluetta ja on jäsenenä Vapauden ja suoran demokratian Eurooppa -ryhmittymässä.
Paška on naimisissa Juliana Paškován kanssa ja heillä on kaksi lasta.
Georges van der Poele
Georges van der Poele oli belgialainen esteratsastaja ja olympiamitalisti. Van der Poele kilpaili Pariisin olympialaisissa vuonna 1900, ja voitti hyppyjen kilpailusta hopeaa sekä korkeushypystä pronssia tuloksellaan 170 cm.
Farid Jarullin
Farid Zagidullovitš Jarullin (, , 1. tammikuuta 1914 Kazanin läänin Malyje Sunin kylä – 17. lokakuuta 1943) oli tataarilaissyntyinen neuvostoliittolainen säveltäjä.
Farid Jarullin syntyi muusikon perheeseen. Hän opiskeli sellon ja pianon soittoa Kazanin musiikkiopistossa vuodesta 1930 ja säveltämistä Boris Šehterin johdolla Moskovan konservatoriossa vuosina 1933–1934. Vuosina 1934–1939 hän oli Tatarstanin oopperastudiossa ja vuosina 1939–1940 opiskeli säveltämistä Genrih Litinskin johdolla Moskovan konservatoriossa.
Jarullin on säveltänyt muun muassa keskeneräisen sinfonian, kamariorkesteri-, viulu- ja pianokappaleita, sonaatteja, romansseja ja lauluja sekä laatinut kansanlaulujen sovituksia. Hänen päätyönsä on tataarien ensimmäinen kansallinen baletti "Şüräle", jonka libreton on kirjoittanut näytelmäkirjailija Ahmet Faizi. Toisen maailmansodan aikana neuvostoarmeijaan kutsuttu säveltäjä kaatui taistelussa Kurskin luona.
"Şüräletä" pidetään yhtenä neuvostoajan parhaista baleteista. Sen aiheena on tataarien kansanperinteeseen perustuva Ğabdulla Tuqayn samanniminen runoelma. Paha metsänhaltija Şüräle varastaa linnusta ihmiseksi muuttuneen Söyembikä-neidon siivet. Metsästäjä Ali-Batyr löytää Söyembikän ja menee tämän kanssa naimisiin. Şüräle palauttaa siivet korppien välityksellä ja nämä ajavat Söyembikän metsänhaltijan luolaan. Ali-Batyr pelastaa Söyembikän ja tappaa Şürälen. Baletin musiikki pohjautuu tataarien laulu- ja tanssisävelmiin.
Säveltäjä Fabi Vitatšekin soitintama baletti esitettiin ensimmäisen kerran Kazanissa vuonna 1945 Leonid Žukovin ja Gai Tagirovin ohjaamana. Myöhemmin säveltäjät Vladimir Vlasov ja Vladimir Fere laativat siitä uuden version, joka esitettiin Leonid Jakobsonin ohjaamana nimellä "Ali-Batyr" Leningradissa vuonna 1950. Tänä versiona "Şüräle" tunnetaan entisessä Neuvostoliitossa ja Euroopan maissa.
Jarullinille myönnettiin postuumisti Tatarian ASNT:n valtionpalkinto vuonna 1958.
Polle (kunta)
Polle on kunta Holzmindenin piirikunnassa, Ala-Saksissa, Saksassa. Kunta sijaitsee Weser-joen varrella. Siellä on arviolta 1 193 asukasta (vuonna 2015) ja sen pinta-ala on 21,2 neliökilometriä.
Ossian Nylund
Ossian Nylund (22. huhtikuuta 1894 Helsinki – 19. joulukuuta 1939) oli suomalainen yleisurheilija. Nylund oli Suomen joukkueen mukana vuoden 1920 olympialaisissa Antwerpenissä, joissa sijoittui seitsemänneksi kolmiloikassa tuloksella 13,74. Hän oli mukana myös viisiottelussa ja oli ennen päätöslajia kahdentenatoista, eikä selviytynyt 1500 metrin juoksuun ollenkaan mukaan. Nylund on voittanut kolmiloikan Suomen mestaruuden kaksi kertaa, vuosina 1917 ja 1918. Nylund edusti HIFK:ta.
Johan Pettersson
Johan Pettersson (29. heinäkuuta 1884 Jepua – 26. syyskuuta 1952) oli suomalainen yleisurheilija. Hän osallistui Suomen joukkueen mukana vuoden 1920 olympialaisiin Antwerpenissä sijoittuen painonheitossa kuudenneksi ja moukarinheitossa yhdenneksitoista.
Pettersson on voittanut moukarinheiton Suomen mestaruuden kolme kertaa, vuosina 1912, 1913 ja 1920. Vuonna 1912 hänen voittotuloksensa oli 42,53 ja seuraavana vuonna 45,63. Vuonna 1920 hän voitti tuloksella 43,33. Pettersson on voittanut myös painonheiton Suomen-mestaruuksia. Hän oli paras vuonna 1915 tuloksella 10,09, 1916 tuloksella 9,98 ja 1917, jolloin hänen voittoheittonsa kantoi 9,10. Hän voitti painonheiton SM-kultaa vielä vuosina 1919 tuloksella 9,77, 1920 tuloksella 9,52, 1921 voittotuloksella 9,69 ja vielä 1922, jolloin hän heitti 9,40.
Pettersson teki vuonna 1912 moukarinheiton Suomen-ennätyksen 42,53, joka paransi Elmer Niklanderin ennätystä 2,49 metrillä. Pettersson paransi ennätystä seuraavana vuonna lukemiin 45,63. Tämä pysyi ennätyksenä vuoteen 1914, jolloin Niklander sai taas Suomen-ennätyksen nimiinsä.
Carl Abrahamsson
Karl Gustaf Emanuel "Calle Aber" Abrahamsson (1. toukokuuta 1896 Södertälje – 25. joulukuuta 1948 Södertälje) oli ruotsalainen jääkiekkoilija, jääpalloilija ja olympiamitalisti. Hän pelasi puolustajana.
Abrahamsson aloitti urheilu-uransa jääpalloilijana ja kilpaili kesällä yleisurheilussa, jossa hän pääsi moniottelijana kansainväliselle tasolle asti. Hän aloitti jääkiekon vasta vanhemmalla iällä ja pelasi Södertälje SK:ssa koko seurauransa vuosina 1924–1934. Abrahamsson voitti seuran riveissä Ruotsin-mestaruuden vuosina 1925 ja 1931. Hän oli voittamassa hopeaa vuoden 1928 olympialaisista, joissa hän pelasi neljä ottelua. Abrahamsson oli maajoukkueen mukana myös MM-kisoissa 1931 sekä vuoden 1932 EM-kilpailuissa, joissa Ruotsi sai kultaa.
Myös Carlin veli Erik oli urheilija; hän menestyi yleisurheilussa.
Viimeinen kesä
Viimeinen kesä voi tarkoittaa muun muassa seuraavia:
Erik Abrahamsson
Erik Adolf Efraim Abrahamsson (28. tammikuuta 1898 Södertälje – 19. toukokuuta 1965 Södertälje) oli ruotsalainen yleisurheilija, jääpalloilija, jääkiekkoilija ja olympiamitalisti. Hänen seuransa oli Södertälje SK.
Abrahamsson pelasi Södertäljen jääpallojoukkueessa jo vuonna 1914 ja meni myöhemmin seuran jääkiekkojoukkueeseen, jossa voitti maansa mestaruuden vuonna 1925. Hän myös voitti hyökkääjänä jääkiekon Euroopan-mestaruuden vuonna 1921. Abrahamsson kilpaili yleisurheilussa Antwerpenin olympialaisissa 1920, joissa hän sai pituushypyssä pronssia tuloksellaan 708 cm. Hän hyppäsi ennätyksekseen 712 senttiä vuonna 1923 ja voitti lajissa maansa mestaruuden kolmesti vuosina 1921–1923.
Myös Erikin veli Carl oli urheilija.
István Lichteneckert
István Lichteneckert (19. elokuuta 1892 Budapest – 10. marraskuuta 1929 Budapest) oli unkarilainen miekkailija ja olympiamitalisti. Hän edusti seuratasolla budapestilaista MACia. Lichteneckert oli mukana Pariisin olympialaisissa 1924 floretin joukkuekilpailussa, jossa Unkari sai pronssia.
Tulen arvoitus
Tulen arvoitus on Henning Mankellin kirjoittama lasten- ja nuortenkirja. Se on jatkoa teokselle Tulen salaisuus. Kirjasarjan kolmas osa on Tulen raivo.
Sofia on jo aiemmin menettänyt yhden sisaristaan, kun tämä kuoli astuttuaan miinaan. Tässä kirjassa Sofian toinen sisar Rosa menehtyy aidsiin. Sofia aloittaa myös ensimmäisen seurustelusuhteensa.
Tulen raivo
Tulen raivo on vuonna 2005 ilmestynyt Henning Mankellin lasten- ja nuortenkirja. Se on kolmiosaisen kirjasarjan viimeinen (aiemmat osat ovat Tulen salaisuus ja Tulen arvoitus) Tässä kirjassa päähenkilö Sofia varttuu aikuiseksi.
Toyohiro Akiyama
Toyohiro Akiyama (; s. 22. heinäkuuta 1942) on japanilainen televisiotoimittaja, joka on tunnettu lennostaan Mir-avaruusasemalle venäläisellä Sojuz-avaruusaluksella vuonna 1990. Akiyama oli ensimmäinen japanilainen avaruudessa. Hänet tunnettiin Japanissa "avaruustoimittajana" (宇宙特派員).
Akiyama opiskeli ICU-yliopistossa Tokiossa, missä hän suoritti alemman korkeakoulututkinnon. Hän astui TBS:n palvelukseen journalistina vuonna 1966. Akiyama työskenteli BBC World Servicessä vuosina 1967–1971 ennen siirtymistään TBS:n ulkomaanuutisten osaston kirjeenvaihtajaksi. Vuodesta 1984 vuoteen 1988 Akiyama työskenteli TBS:n johtavana kirjeenvaihtajana Washington D.C.:ssä.
Akiyama valittiin kosmonauttikoulutukseen elokuussa 1989 TBS:n ja Neuvostoliiton välillä solmitun sopimuksen mukaisesti. Akiyaman lennosta tuli historian ensimmäinen kaupallisesti järjestetty avaruuslento.
Suoritettuaan "tutkijakosmonautin" koulutuksen Kosmonauttien koulutuskeskus Juri Gagarinissa, Tähtikaupungissa, Akiyama laukaistiin 2. joulukuuta 1990 Mir-avaruusasemalle lennolla Sojuz TM-11 yhdessä lennon komentajan Viktor Afanasjevin ja lentoinsinööri Musa Manarovin kanssa. Avaruusasemalla oloaikanaan Akiyama antoi joka päivä suoria lähetyksiä asemalta missä hän dokumentoi aseman elämää. Hän palasi 10. joulukuuta 1990 Maahan lennolla Sojuz TM-10 yhdessä Gennadi Manakovin ja Gennadi Strekalovin kanssa.
Akiyaman lento oli ensimmäinen japanilaista syntyperää olevan henkilön suorittama avaruuslento ja historian ensimmäinen yksityisen henkilön sponsoroitu ja rahoitettu avaruuslento (osa 20 miljoonan Yhdysvaltain dollarin sopimusta). Akiyama kärsi lennolla (avaruus)pahoinvoinnista, mikä haittasi hänen työtään.
Akiyama ei ollut varsinainen avaruusturisti vaan "avaruuslennolle osallistuja".
Ensimmäinen avaruussukkulalennolle osallistunut japanilainen ammattiastronautti oli Mamoru Mohri vuonna 1992 lennolla STS-47.
Akiyama palasi avaruuslentonsa jälkeen TBS:ään. Hänestä tuli TBS:n uutisosaston apulaisjohtaja. Hän jäi eläkkeelle TBS:stä vuonna 1995.
Akiyama on naimisissa ja hänellä on kaksi lasta.
Kiinan Grand Prix 2012
Kiinan Grand Prix 2012 (virallisesti 2012 Formula 1 UBS Chinese Grand Prix) oli Formula 1 -kauden 2012 kolmas osakilpailu, joka ajettiin 15. huhtikuuta 2012 Shanghai International Circuitin moottoriradalla Kiinassa. Kilpailulla oli pituutta 305 kilometriä.
Kilpailun voittoon ajoi saksalainen Nico Rosberg, jolle voitto oli uran ensimmäinen. Hän lähti paalupaikalta, joka oli hänelle niin ikään uran ensimmäinen.
Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla. Force Indian Jules Bianchi ajoi Paul di Restan tilalla ja Caterhamin Giedo van der Garde ajoi Vitali Petrovin tilalla.
Kymmenenen kärki osakilpailun jälkeen.
Rein Kivi
Rein Kivi (s. 1981) on virolainen entinen salibandyn pelaaja ja nykyään hän toimii Viron salibandymaajoukkueen päävalmentajana. Hän on edustanut virolaista Jõgeva SK Tähen joukkuetta ja Viron salibandymaajoukkuetta. Kivi on myös pelannut Suomessa Salibandyliigassa Helsinkiläisten SSVn ja Tapanilan Erän riveissä.
Vuonna 2005 hänet valittiin Viron vuoden miespelaajaksi.
Heikkolahjaisuus
Heikkolahjaisuudella tarkoitetaan normaalia mutta melko alhaista älykkyyttä, joka aiheuttaa laaja-alaisia oppimisvaikeuksia sekä vaikeuttaa toimimista ongelmanratkaisua vaativissa tilanteissa. Heikkolahjaisuus on terminä vanhentunut, minkä vuoksi puhutaan nykyisin laaja-alaisista oppimisvaikeuksista. Laaja-alaiset oppimisvaikeudet ovat oppimiseen liittyviä vaikeuksia, jotka ovat erityisiä oppimisvaikeuksia laajempia. Laaja-alaiset oppimisvaikeudet eivät ole niin suuria kuin älylliseen kehitysvammaisuuteen liittyvät, mutta ne vaikeuttavat merkittävästi muun muassa ihmisen kykyä suoriutua peruskoulun oppimäärästä, opiskella itselleen ammatti sekä suoriutua työelämän vaatimuksista.
Laaja-alaisiin oppimisvaikeuksiin liittyy usein myös jonkinasteisia ongelmia selviytyä arkielämän perusasioista, minkä vuoksi monet tarvitsisivat yksilöllistä ohjausta ja räätälöityjä tukipalveluita.
Laaja-alaisista oppimisvaikeuksista kärsivien älykkyysosamäärä on 70-85, mikä on enemmän kuin kehitysvammaisilla.
Arviolta seitsemän prosenttia väestöstä luokitellaan heikkolahjaisiksi. Heikkolahjaisuus on miehillä yleisempää kuin naisilla, ja kaksi kolmannesta laaja-alaisten oppimisvaikeuksien takia erityisopetukseen siirretyistä oppilaista onkin poikia.
Laaja-alaiset oppimisvaikeudet heikentävät yksilön suoriutumista lähes kaikissa kouluaineissa etenkin ylemmillä luokilla, mutta vaikeudet ovat yleensä nähtävissä jo koulun ensimmäisillä luokilla. Laaja-alaisia oppimisvaikeuksia omaavien oppilaiden kouluaikaa leimaavat pysyvät vaikeudet saavuttaa oppimistavoitteita. Tavallista on peruskoulun opiskelu joko kokonaan tai hyvin laajasti yksilöllistetyn oppimäärän mukaisesti. Toinen mahdollisuus on opiskelu yleisopetuksen opetussuunnitelman mukaisesti mutta suurin vaikeuksin ja hyväksyttävän suorituksen alarajalla.
Laaja-alaisten oppimisvaikeuksien vuoksi erityisopetukseen siirrettyjä peruskoululaisia oli vuonna 2002 noin 13 000. Peruskoulun jälkeen monet laaja-alaisia oppimisvaikeuksia omaavat suorittavat ammatilliset opinnot erityisopiskelijoina yleisissä ammatillisissa oppilaitoksissa tai ammatillisissa erityisoppilaitoksissa. Noin kahdeksan prosenttia ammatillisessa toisen asteen koulutuksessa opiskelevista on erityisopiskelijoita.
Monet laaja-alaisista oppimisvaikeuksista kärsivät tarvitsisivat yksilöllistä ohjausta ja räätälöityjä tukipalveluita selviytyäkseen arkielämän perusasioista. Yhteiskunta ei kuitenkaan tarjoa apua ja tukipalveluita pelkästään laaja-alaisten oppimisvaikeuksien perusteella.
Laaja-alaisista oppimisvaikeuksista kärsivien kilpailukyky avoimilla työmarkkinoilla on todennäköisesti heikko myös ammatillisen tutkinnon omaavilla henkilöillä. Laaja-alaisten oppimisvaikeuksien perusteella ei myönnetä kuitenkaan työkyvyttömyyseläkettä, koska kyseessä ei ole virallisesta tautiluokituksesta löytyvä diagnoosi. Laaja-alaisista oppimisvaikeuksista kärsivien työttömyys ja toimeentulo-ongelmat ovatkin merkittävä sosiaalinen ongelma, ja laaja-alaisista oppimisvaikeuksista kärsivillä on kohonnut riski syrjäytyä ja saada mielenterveysongelmia.
Morelia (kaupunki)
Morelia on Michoacánin osavaltion hallinnollinen pääkaupunki Meksikossa. Kaupunki perustettiin vuonna 1541 alun perin nimellä Vallodolid, nykyisen nimen se sai vuonna 1828. Morelian tuomiokirkko valmistui vuonna 1744. Tuomiokirkossa on kaksoistornit, jotka ovat maan korkeimmat kirkontornit. Historiallinen keskusta on rakennettu punertavasta kivestä. Itsenäisyystaistelija José María Morelos on kotoisin kaupungista. Unesco lisäsi historiallisen keskustan maailmanperintöluetteloon vuonna 1991. General Francisco J. Mujican kansainvälinen lentoasema sijaitsee kaupungin lähistöllä.
Afrikanruohopöllö
Afrikanruohopöllö ("Tyto capensis") on tornipöllöjen sukuun kuuluva lintulaji. Sitä tavataan Saharan eteläpuolisessa Afrikassa seuraavissa maissa: Angolassa, Burundissa, Etelä-Afrikassa, Kamerunssa, Keniassa, Kongon demokraattisessa tasavallassa, Kongon tasavallassa, Lesothossa, Malawissa, Mosambikissa, Ruandassa, Sambiassa, Swazimaassa, Tansaniassa, Ugandassa ja Zimbabwessa. Sitä on tavattu myös Etiopiassa, mutta alkuperä on tuntematon.
Lajin elinympäristöä ovat subtrooppiset ja trooppiset kuivat pensastot, kuivat savannit, kuivat, ylävät arot sekä suot.
Se painaa keskimäärin 361 grammaa.
Afrikanruohopöllö on Etelä-Afrikassa vaarantunut, sillä siellä sitä on jäljellä alle 5 000 yksilöä. Siihen kohdistuu uhkana rakentaminen, tulipalot, maanviljelysmaaksi muuttaminen, ylilaidunnus, metsittyminen ja liikenteen aiheuttamat kuolemat.
Afrikanruohopöllö poikkeaa tornipöllöstä siten, että se on suurempi ja sen ylä- ja alaosa eroavat voimakkaammin toisistaan. Ylhäältä se on tummanruskea, alhaalta vaalea. Naama on pyöreämpi kuin tornipöllöllä.
HMS Success
HMS Success on ollut kuudentoista Britannian Kuninkaallisen laivaston aluksen nimenä.
Tenna (Sveitsi)
Tenna on kylä ja entinen kunta Itä-Sveitsissä, Graubündenin kantonissa. Tenna sijaitsee Reinin alkujoen Vorderrheinin sivujoen Rabiusajoen laakson länsirinteellä.
Tenna sekä kolme sen naapurikuntaa, Safien, Valendas ja Versam, yhdistyivät 1.1.2013 Safientalin kunnaksi. Tennassa oli kunnan itsenäisyyden loppuessa 114 asukasta.
Tennaan tunneittainen postiautoyhteys Versamista. Tenna tunnettu aurinkoenergialla toimivasta hiihtohissistä, joka otettiin käyttöön loppuvuodesta 2011 .
Datel
Datel (aiemmin Datel Electronics) on Britanniassa toimiva tietokoneiden ja pelikonsoleiden oheislaitteiden valmistaja. Yhtiö tunnetaan parhaiten tuottamistaan monenlaisia ​​laitteita ja oheislaitteita kotitietokoneisiin 1980-luvulla. Sellaisia olivat esimerkiksi vaihtonäppäimistöt, PlusD levyn liitännät (alun perin niitä suunnitteli, valmisti ja möi Miles Gordon Technology) ja Action Replay sarjan videopelien huijauskoodilaitteet.
Suomen Pyöräily
Suomen Pyöräily ry (aikaisemmin Suomen Pyöräilyunioni) on suomalaisten pyöräilyseurojen kattojärjestö, jonka tehtävänä on ajaa jäsenseurojensa etua muun muassa Suomen Olympiakomiteassa. Suomen Pyöräily ry jatkaa vuonna 1898 perustetun Suomen Syklistiliiton jalanjäljillä lajin kattojärjestönä ja nykyisin sen jäsenenä on noin 140 pyöräilyseuraa.
Suomen Taitoluisteluliitto
Suomen Taitoluisteluliitto (lyhenne STLL) on suomalaisten taitoluisteluseurojen kattojärjestö, joka kuuluu Kansainväliseen luisteluliittoon (ISU).
Alun perin Taitoluisteluliitto toimi Suomen Luisteluliiton alaisena jaostona yhdessä pikaluistelun kanssa vuodesta 1908 lähtien, kunnes erkani vuonna 1960 omaksi liitokseen nimellä Suomen Kaunoluisteluliitto. Nykyinen nimi otettiin käyttöön vuonna 1968. Jäsenseuroja liitolla on yhteensä 81. Taitoluisteluliiton puheenjohtaja on Laura Raitio.
Liitto valitsee Suomen taitoluistelun maajoukkueet kansainvälisiin kilpailuihin.
Rautavaaran kirkko
Rautavaaran kirkko on Sakari Aartelon ja Esa Piirosen suunnittelema kirkko Pohjois-Savon Rautavaaralla.
Rautavaaralle rakennettiin ensimmäisen kirkko vuonna 1827. Silloisen kirkon oli suunnitellut italialainen Carlo Bassi. Kirkkoon mahtui noin 1 000 henkeä. Kirkko tuhoutui tuhopolton seurauksena 4. huhtikuuta 1979, mutta kellotapuli säilyi tulelta.
Nykyinen kirkko rakennettiin palaneen paikalle ja vihittiin käyttöön vuonna 1982. Kirkkoon mahtuu 460 henkeä. Urut ovat 18-äänikertaiset ja ne on valmistanut urkurakentamo Tuomi. Alttariveistoksen ”Korven Kristus” on valmistanut iisalmelainen taiteilija Anu Matilainen.
Sauva
Sauva on yleisesti poikkileikkaukseltaan pyöreä, kepin tai tai tangon muotoinen liki tasapaksu esine. Tarkemmin sauva voi tarkoittaa seuraavia asioita:
Darrel Akerfelds
Darrel Wayne Akerfelds (12. kesäkuuta 1962 Denver, Colorado – 24. kesäkuuta 2012) oli yhdysvaltalainen baseballpelaaja, pelipaikaltaan syöttäjä. Hän opiskeli Columbine High Schoolissa, Arkansasin yliopistossa ja Mesa State Collegessa. Hän debytoi Major League Baseballissa 1. elokuuta 1986 ja pelasi sille viimeisen ottelunsa 2. heinäkuuta 1991. Hänen seuroinaan olivat Oakland Athletics, Cleveland Indians, Texas Rangers ja Philadelphia Phillies.
Peliuransa jälkeen Akerfelds toimi valmentajana. Hänellä todettiin haimasyöpä vuonna 2010, ja hän kuoli sairauteensa 2012.
Sergei Kirmasov
Sergei Stanislavovitš Kirmasov (; s. 25. maaliskuuta 1970 Mtsensk) on venäläinen yleisurheilija, joka kilpaili moukarinheitossa. Hän edusti nuorempana Neuvostoliittoa.
Kirmasov sai nuorten EM-kisoissa 1989 kultaa ja voitti aikuisten maansa mestaruuden ensi kertaa vuonna 1992. Hän voitti Venäjän-mestaruuden myös vuosina 1998 ja 2001. Kirmasov oli mukana MM-kisoissa 2001 ja 2003 sekä vuoden 2004 olympialaisissa, mutta putosi joka kerralla karsinnassa.
Kirmasovin ennätys moukarinheitossa on 82,62 metriä, jonka hän heitti Brjanskissa 1998.
Major League Baseball -kausi 1911
Major League Baseball -kausi 1911 päättyi Philadelphia Athleticsin 4-2 voittoon New York Giantsista kauden päätteeksi pelatussa World Series -ottelusarjassa. Pieniä nimenmuutoksia koettiin, kun Pittsburgh sai takaisin loppu h-kirjaimensa, joka oli poistettu kaupungin nimestä vuonna 1890 ja entinen Boston Doves esiintyi nimellä Rustlers.
Vigor Bovolenta
Vigor Bovolenta (30. toukokuuta 1974 Contarina – 24. maaliskuuta 2012 Macerata) oli italialainen lentopalloilija, olympiamitalisti ja Euroopan mestari.
Bovolenta kuului hopeaa saaneeseen joukkueeseen Atlantan kesäolympialaisissa 1996 ja oli mukana sijoittumassa neljänneksi Pekingin kesäolympialaisissa 2008. Lisäksi hän voitti joukkueensa kanssa Euroopan-mestaruuden vuonna 1995 ja sai sen kanssa Euroopan-mestaruuskilpailuissa hopeaa vuonna 2001.
Bovolenta kuoli 37-vuotiaana 24. maaliskuuta 2012. Hän sai sydänkohtauksen pelatessaan Italian B2-liigan ottelua ja lyyhistyi lattialle. Hänet todettiin kuolleeksi läheisessä sairaalassa.
Guy Newman
Guy David Newman (s. 25. maaliskuuta 1969 Bikenibeu, Kiribati) on australialainen entinen vesipalloilija. Hän pelasi seuratasolla Balmain Water Polo Clubissa.
Newman osallistui olympialaisiin kerran, vuonna 1992, jolloin Australian joukkue sijoittui turnauksessa viidenneksi. Viides sija on toistaiseksi maan miesten joukkueen paras sijoitus olympialaisten vesipallossa. Hän on myös ollut esiintyjänä sirkuksessa ja kouluttanut tietokonealan työntekijöitä sosiaalisissa taidoissa.
Hans Kjeld Rasmussen
Hans Kjeld Rasmussen (s. 10. marraskuuta 1954 Glostrup) on tanskalainen entinen ampuja. Hän voitti kesäolympialaisissa 1980 Moskovassa kultaa skeetissä. Hän oli aiemmin kilpaillut kesäolympialaisissa 1976 Montrealissa.
Vincenzo Cuccia
Vincenzo Cuccia (20. maaliskuuta 1892 Palermo – 2. maaliskuuta 1979 Palermo) oli italialainen miekkailija. Hän oli mukana kesäolympialaisissa 1924 Pariisissa voittamassa kultaa säilän ja lisäksi saamassa pronssia kalvan joukkuekilpailussa. Hän toimi myöhemmin journalistina "Gazzetta dello Sport" -lehdessä.
Oreste Moricca
Oreste Moricca (5. elokuuta 1891 – 21. kesäkuuta 1984) oli italialainen miekkailija. Hän oli kesäolympialaisissa 1924 Pariisissa mukana voittamassa kultaa säilän ja lisäksi saamassa pronssia kalvan joukkuekilpailussa.
René Coicaud
René Coicaud (25. elokuuta 1927 – 1. lokakuuta 2000) oli ranskalainen miekkailija. Hän kilpaili kesäolympialaisissa 1956 Melbournessa ja oli siellä mukana saamassa hopeaa floretin joukkuekilpailussa.
Ristipyrstöt
Ristipyrstöt (Tetragonuridae) on ahvenkaloihin kuuluva heimo. Heimon lajeja tavataan maailmanlaajuisesti lämpimistä valtameristä.
Ristipyrstöjen heimoon kuuluu yksi suku ja kolme lajia. Lajit ovat atlantinristipyrstö ("Tetragonurus atlanticus"), ristipyrstö ("Tetragonurus cuvieri") ja "Tetragonurus pasificus". Ruumiinrakenteeltaan ne ovat pitkulaisia kaloja, jotka kasvavat 30–70 cm pitkiksi. Selkäeviä heimon lajeilla on kaksi, joista etumainen on piikikäs ja matalampi. Aikuisilla ristipyrstöillä on vatsaevät, jotka puuttuvat nuorilta kaloilta. Ristipyrstöjen pyrstönvarsi on poikkileikkaukseltaan neliskulmainen ja varressa on kaksi suomuista koostuvaa köliä. Ristipyrstöjen suu on pienehkö ja hampaat ovat pienet. Väritykseltään heimoon kuuluvat kalat ovat yksivärisen ruskeita tai mustia.
Ristipyrstölajeja tavataan kaikista lämpimistä valtameristä. Niiden ravintoa ovat meduusat ja salpat ja nuoret kalat elävät usein vaippaeläinten ruumiinonteloissa. Aikuiset kalat elävät yleensä yksinään avomerellä. Ristipyrstölajit eivät ole kalastuksen kohteena ja ristipyrstön liha on mahdollisesti myrkyllistä.
Bernard Baudoux
Bernard Paul Arthur Baudoux (s. 31. toukokuuta 1928) on ranskalainen entinen miekkailija. Hän kilpaili vuoden 1956 kesäolympialaisissa Melbournessa ja oli siellä mukana saamassa hopeaa floretin joukkuekilpailussa.
Team West-Tec
Team West-Tec on brittiläinen pikkuformulatalli, joka kilpailee nykyään European F3 Open-sarjassa. Talli perustettiin vuonna 2007, jolloin talli kilpaili Espanjan F3-sarjassa. Talli voitti European F3 Open-sarjan mestaruuden vuonna 2011. Talli on saavuttanut yhteensä 44 voittoa ja 116 palkintosijaa European F3 Open-sarjassa. Talli on kilpaillut myös Britannian F3-sarjassa.
Roger Closset
Roger Closset (s. 11. helmikuuta 1933 Pariisi) on ranskalainen entinen miekkailija. Hän oli mukana saamassa hopeaa floretin joukkuekilpailussa vuoden 1956 kesäolympialaisissa Melbournessa. Lisäksi hän sijoittui sen yksilökilpailussa kuudenneksi kesäolympialaisissa 1960 Roomassa.
Jalkapallon Suomen Cup 1961
Jalkapallon Suomen Cup 1961 oli cupin seitsemäs järjestämisvuosi. Osanotto-oikeus siihen oli kaikilla seuroilla. Kilpailuun osallistui 172 joukkuetta joista Mestaruus- ja Suomensarjan joukkueet, kaikkiaan 45 (11+34), pääsivät ilman karsintaa 64 joukkuetta käsittävään varsinaiseen kilpailuun. Muiden 19 joukkueen selville saamiseksi pelattiin 108 karsintaottelua.
Loppuotteluun selvisivät Pallo-Pojat ja Kotkan Työväen Palloilijat, ja se pelattiin Olympiastadionilla. Ottelun voitti KTP 5-2.
Varsinaisen kilpailun 1. ja 2.kierros
Puolivälierän uusinta: Ponnistus - KPT 0-1.
Cup-mestarit: Raimo Vesa, Esko Järvinen, Jorma Eriksson, Pertti Vanhanen, Reijo Haltsonen, Kalervo Paananen, Raimo Valkonen, Raimo Peni, Mauri Vanhanen, Mauri Nikkari ja Aarne Vihersalo.
Jean Hauet
Jean Hauet (s. 25. maaliskuuta 1925) on ranskalainen entinen maahockeypelaaja. Hän osallistui olympialaisiin kahdesti, vuosina 1948 ja 1952. Lontoossa 1948 Ranska oli jaetulla kymmenennellä sijalla ja Helsingissä 1952 maa oli jaetulla sijalla turnauksen viides. Myös Jeanin kaksoisveli Claude oli maahockeypelaaja.
Claude Hauet
Claude A. M. Hauet (s. 25. maaliskuuta 1925) on ranskalainen entinen maahockeypelaaja. Hän osallistui olympialaisiin kahdesti, vuosina 1948 ja 1952. Lontoon kisoissa 1948 Ranska oli jaetulla sijalla kymmenes ja Helsingissä 1952 maa sijoittui viidenneksi. Myös Clauden kaksoisveli Jean oli maahockeypelaaja.
Daniel Dagallier
Robert Daniel Marie Alfred François Dagallier (s. 11. kesäkuuta 1926) on ranskalainen entinen miekkailija. Hän kilpaili kesäolympialaisissa 1956 Melbournessa sekä kalvan yksilö- että joukkuekilpailussa. Jälkimmäisessä hän oli mukana saamassa pronssia. Kesäolympialaisissa 1952 Helsingissä hän osallistui vain kalvan joukkuekilpailuun.
Giorgio Anglesio
Giorgio Anglesio (13. huhtikuuta 1922 – 24. heinäkuuta 2007) oli italialainen miekkailija. Hän kilpaili vuoden 1956 kesäolympialaisissa Melbournessa ja oli siellä mukana voittamassa kultaa kalvan joukkuekilpailussa. Lisäksi hän voitti kalvalla kuusi maailmanmestaruutta, joista yhden yksilönä (1955) ja viisi joukkueen jäsenenä (1950, 1953, 1954, 1955, 1957).
Alfred Thielemann
Alfred Ludvig Ferdinand Thielemann (25. maaliskuuta 1869 Drammen – 20. joulukuuta 1954 Drammen) oli norjalainen ampuja. Hän edusti seuratasolla drammenilaista Rifleniä. Thielemann kilpaili Tukholman olympialaisissa 1912, joissa hän oli 300 metrin sotilaskiväärin moniasentokilpailussa 76. ja sijoittui 600 metrin sotilaskiväärissä 75:nneksi.
Endre Tilli
Endre Tilli (15. elokuuta 1922 Budapest, Unkari – 14. elokuuta 1958 Shannon, Irlanti) oli unkarilainen miekkailija. Hän kilpaili kesäolympialaisissa 1952 Helsingissä sekä floretin yksilö- että joukkuekilpailussa sijoittuen ensin mainitussa yhdeksänneksi ja ollen jälkimmäisessä mukana saamassa pronssia. Kesäolympialaisissa 1956 Melbournessa Tilli kilpaili vain floretin joukkuekilpailussa ja sai jälleen joukkueineen pronssia.
Neitsytmatka
Neitsytmatka tarkoittaa laivan tai muun aluksen ensimmäistä varsinaista matkaa vesillä. Testiajoja ei lasketa neitsytmatkaksi. Neitsytmatkaan liittyy erinäisiä perinteitä ja uskomuksia.
Lentokoneen neitsytmatkaa kutsutaan ensilennoksi.
Gerry Brownlee
Gerard Anthony "Gerry" Brownlee (s. 1956 Christchurch, Uusi-Seelanti) on uusiseelantilainen poliitikko. Hän oli 2003–2006 Uuden-Seelannin kansallispuolueen – maan silloisen parlamentin toiseksi suurimman puolueen - varapuheenjohtaja. Marraskuusta 2008 hän on ollut John Keyn hallituksessa liikenneministeri.
Hän on alkujaan kirvesmies mutta opiskeli myöhemmin opettajaksi ja on työskennellyt käsityöaineiden opettajana.
Brownlee on joutunut maksamaan 8 500 dollarin korvauksen mielenosoittajalle, jonka hän tönäisi alas korokkeelta vuoden 1999 vaalikampanjan aikana.
Maaliskuussa 2012 Brownlee nousi uutisotsikoihin, kun hän esitti melko perättömiä väitteitä Suomesta. Uuden-Seelannin parlamentissa oli pohdittu mallin ottamista Suomen talousjärjestelmästä, mutta Brownlee torjui ajatuksen, koska Suomella on ”pahempi työttömyys kuin meillä, pienempi talouskasvu kuin meillä, se pystyy vaivoin ruokkimaan siellä asuvat ihmiset, siellä on hirveät murhaluvut, kansaa ei juuri kouluteta ja naisia ei kunnioiteta”. Brownleen kommentit herättivät kohua niin Suomessa kuin Uudessa-Seelannissakin. Vastauksena tilitykseen suomalainen Aucklandin teknisen yliopiston luennoitsija ja tutkija Merja Myllylahti perusti Facebookiin ryhmän, joka vaati lähettämään Brownlee Suomeen oppimaan faktoja. Myös koomikko/journalisti Tuomas Enbuske tarttui Brownleen kommentteihin talk show’ssaan kertomalla Brownleestä ja Uudesta-Seelannista ivalliseen sävyyn.
Brownlee on myöhemmin pyytänyt anteeksi möläytyksiään. Hän myös kertoi paikallisille toimittajille olevansa Nokia-puhelimien käyttäjä ja vilautti heille puhelintaan. Lisäksi Brownlee kehui Suomea ”mahtavaksi” ja ”älykkääksi” maaksi ja kertoi arvostavansa monia asioita Suomessa. Uuden-Seelannin pääministeri John Key puolestaan pahoitteli asiaa Sauli Niinistölle heidän tavattuaan ydinturvallisuuskokouksessa Soulissa, Etelä-Koreassa. Niinistö totesi asialle, että "sellaista sattuu näköjään muuallakin, kuin Suomessa, että puhutaan vähän varomattomia.
Zaid Al-Mutairi
Zaid Al-Mutairi (; s. 25. maaliskuuta 1982) on kuwaitilainen ampuja. Hän edustaa seuratasolla Kuwait Shooting Clubia.
Skeetissä kilpaileva Al-Mutairi voitti lajin nuorten MM-hopeaa vuonna 2001 ja sijoittui seuraavan vuoden Aasian kisoissa 22:seksi. Hän sai seuraavana vuonna Aasian-mestaruuskilpailuista pronssia ja sijoittui samana vuonna MM-kisoissa viidenneksi. Al-Mutaisi voitti hopeaa Kuala Lumpurissa pidetyistä Aasian-mestaruuskilpailuista 2004 ja sai sojen pronssia vuosina 2005 ja 2007 sekä sijoittui toiseksi vuonna 2008. Hän voitti maanosan mestaruuden Bangkokissa 2010. Al-Mutairi oli Pekingin olympialaisissa 2008 jaetulla kymmenennellä sijalla saatuaan 118 pistettä.
Wallenius (suku)
Suomen useista Wallenius-nimisistä suvuista tunnetuin on Naantalista lähtöisin oleva vanha pappis-, sivistys- ja virkamiessuku. Sukuun kuuluvat myös aateloidut Walleenit ja Wallenskiöldit.
Suvun varhaisin tunnettu jäsen on vuonna 1607 kuollut Naantalin kappalainen Michael Michaelis, joka saattoi olla aiemman kirkkoherra Michael Henricin poika. Michael Michaelisin poika, Vesilahden kirkkoherra Josef Wallenius (1596–1643) otti itselleen sukunimen "Wallenius" kotikaupunkinsa Naantalin latinankielisen nimen "Vallis Gratiae" mukaan. Hänen jälkeläisistään kolme aateloitiin, näistä pojanpojanpoika, hovioikeuden asessori ja maaherra Jeremias Wallén jo Ruotsin vallan aikana; hänen sukunsa sammui ennen 1700-luvun loppua. Hänen veljenpojanpoikansa C. J. Walleen aateloitiin Suomessa vuonna 1816 ja korotettiin vapaaherraksi 1854. Toiseen sukuhaaraan kuulunut senaattori Erik Wallensköld puolestaan aateloitiin 1832.
HC Nokia
Hockey Club Nokia eli HC Nokia on huhtikuussa 2007 Nokialla perustettu jääkiekkoseura. Seura perustettiin paikallisen junioritoiminnan tukemiseen antamalla nuorille mahdollisuuksia pelata oman taitotasonsa mukaan ja turvata näin myös jatkossa junioreiden kehittyminen. Laadukkaasta junioritoiminnasta tunnuksena Jääkiekkoliiton 6. lokakuuta 2007 seuralle myöntämä sinettiseuratunnus. Vaikka seura tunnetaankin vahvasta toiminnasta juniorijääkiekon hyväksi, on sillä myös miesten edustusjoukkue, joka pelasi kaudella 2011-2012 Hämeen III-divisioonaa.
Seuran kotisivut